Source: http://mirceasport.blogspot.com/2014/
Timestamp: 2018-07-18 14:06:06+00:00

Document:
e cool in limba romana: 2014
Publicat de mircea la 21:39 2 comentarii:
Imi aduc aminte de povestile din urma cu multi ani, cand toate drumurile duceau la Dortmund. In sezonul 2002-2003, ca nu vreau sa ma duc mai departe, Selmontul de atunci ajungea in finala Challenge Cup, a patra intrecere ca valoare, dar o cupa europeana. Am pierdut atunci medaliile pe teren propriu, si imi aduc aminte foarte bine de lacrimile jucatoarelor care evoluau atunci pentru Baia Mare.
A fost un sezon interesant, cu o vacanta de iarna in care au fost prezente in Baia Mare echipe de renume, una dintre acestea fiind Hypo Viena. Jucau atunci la echipa din Viena Tanja Togvin, Katrin Engel, Simona Spiridon si Gabi Rotis Nagy (fosta si la echipa noastra), unguroiaca Beatrix Balogh.
Imi aduc aminte si de participarea in Cupa EHF, o intrecere mai sus decat Challenge Cup, unde Baia Mare a avut in 2007/2008 un meci fabulos (si nu e nicio exagerare) impotriva echipei Ikast Bording Elite Handbold din Danemarca. O echipa minunata, pe care am invins-o cu 29-26. O echipa la care evolua atunci Gro Hammerseng (era cea mai buna jucatoare din lume), juca si portarul nationalei Frantei, Valerie Nicholas, juca si Katya Nyberg. Imi amintesc ca la finalul meciului cu Ikast, unul dintre sponsorii echipei de atunci spunea ca batem sigur si in deplasare. I-am raspuns imediat: doar dupa meciul de la Ikast veti vedea ce mare victorie am obtinut.
Anul urmator am intalnit pe HC Leipzig. Am pierdut calificarea la secunde si iar mi-a parut enorm de rau. Atunci am luat prima data contact cu Susann Muller, jucatoare care evolueaza acum pentru Gyor. Mai era si Karolina Kudlacz, poloneza care si acum tot la Leipzig joaca. In acelasi sezon ne-am calificat si noi la limita cu Milli Piyango, unde fac-totum era Yeliz Ozel, care urma sa vina la Oltchim. Meciul din Turcia l-am vazut pe internet, in niste conditii numai bune de injurat.
A venit primul sezon de Champions League, cu un prim meci fabulos. Am invins pe Viborg, echipa daneza venind aici pentru un succes facil si o finala cu Holstebro. Am batut Viborg cu golul Melindei Geiger din ultimele secunde. Tin minte cat de incarcat am fost inainte de meci. Dimineata am vorbit cu cateva fete pe interent, pentru ca nici ele nu puteau dormi. Mi-au dat lacrimile la conferinta de presa cand m-am intalnit cu Melinda... Apoi a venit meciul senzational cu Holstebro, echipa pe care am naucit-o in primele 15 minute. A fost ceva de vis, cu un procentaj exceptional la aruncarile la poarta (cred ca mai tineti minte 9-0 in min. 10 si ce a urmat).
A venit si Hypo aici si a luat bataie, la fel si Thuringer, doar Gyor a fost cea care ne-a batut. Acum am inceput cu Lublin si au inceput bine, apoi a venit sincopa de la Metz. Iar acum vine supermeciul cu Larvik HK.
Eu spun si cred ca Larvik este una dintre cele mai bune patru echipe din lume. Baia Mare nu este extrem de departe, dar inca nu este langa Larvik. Asta nu inseamna ca Baia Mare nu poate bate Larvik. Poate. O va ajuta si publicul, se vor ajuta si fetele, ca au nevoie. Daca Baia Mare va castiga voi inlocui cea mai buna performanta la nivel inalt in topul meu. Acum, consider ca meciul cu Viborg este varful... Meciul cu Larvik poate schimba topul. Si totusi, nu ma intereseaza sa pun presiune pe echipa. Eu stiu foarte clar ca pornim cu sansa a doua si ca Larvik este mai bine cotata decat noi. HAI HCM!
Da’ te-ai trezit, dragu’ meu... Bine ai facut, ca-i de mers la lucru. Si-i de primit flori, ca doar nu-i sta dupa catei sa-i bata pe Mioveni.
Uite ca a mai trecut un an si tot n-am ajuns sa te cunosc. Si n-am apucat sa-l mangai pe domnul par al domniei dvs, care si-a schimbat de multe ori structura in acest an. Nici sa-ti dau tricoul alb cu Gerrard care pariez ca ti-e si bun. Am mai povestit la telefon, ma bucur ca povestim destul de real cate un meci de handbal, ma bucur de bucuria ta cand le vad pe Dia si pe Zuzi (pe prima chiar ieri si stie sa zambeasca frumos).
Probabil ca va exista un moment in viata asta in care iti voi strange mana, iti voi zice doua vorbe faine si ma voi fastaci ca un prunc in fata unei galuste in rochita cu elefantei.
Pana atunci insa, bag si io ca omu’ un La Multi Ani cu multa sanatate si bucurii nenumarate!
Publicat de mircea la 00:21 Niciun comentariu:
VOLEI. Divizia A1: Stiinta Explorari Baia Mare - Unirea Dej 3-2 (26, -22, -19, 22, 13)
Meci crâncen disputat intre Stiinta Explorari si Unirea Dej, in etapa a 3-a a campionatului Diviziei A1. Si nici nu e de mirare, atâta vreme cât aceste doua echipe se cunosc foarte bine, având la activ meciuri destule de multe impreuna in ultimul interval de timp. Dupa mai bine de doua ore de joc, baimarenii s-au impus in extremis, deoarece n-au renuntat niciun moment la lupta, nici macar atunci când totul parea pierdut.
Primul set a fost dominat de Unirea pâna aproape de final (22-24). Baimarenii au salvat 4 mingi de set si s-au impus in prelungiri cu 28-26. Setul secund a avut o desfasurare asemanatoare, dejenii fijnd mereu la conducere. Desi Explorari a revenit din nou spectaculos, de la 18-24 la 22-24, oaspetii s-au impus cu 25-22.
Setul 3 a revenit destul de clar dejenilor cu 25-19. In setul 4, câstigat de baimareni cu 25-22, antrenorii Marius Botea si Sorin Pop au descoperit formula câstigatoare (Râpeanu, Sangrey, Graham, Socaciu, Balhaceanu, Klanac si Olar). Aceiasi jucatori au salvat situatia si in decisiv, dupa ce au fost condusi cu 13-12, setul revenind gazdelor cu 15-13.
Stiinta Explorari Baia Mare - Unirea Dej 3-2 (26, -22, -19, 22, 13)
Explorari: Raileanu, Hilarius, Graham, Pastean, Balhaceanu, Suson, Olar (libero). Au mai jucat: Râpeanu, Socaciu, Klanac, Sangrey. Antrenori: Marius Botea si Sorin Pop
Unirea: Dascalu, Miroslavjevic, Ilic, Coasa, Dinca, Didorciuc, Kantor (libero). Antrenori: Victor Lazar si Tiberiu Szilagy
Au arbitrat: Bogdan Stoica si Benone Visan (Bucuresti). Observator FRV: Vasile Dusa (Zalau)
Setul I: 2-5, 5-8, 10-11, 10-14, 18-22, 21-22, 22-24, 28-26
Setul II: 3-3, 7-10, 10-15, 11-17, 15-19, 15-23, 18-24, 22-24, 23-25
Setul III: 4-4, 8-6, 8-9, 10-14, 14-22, 18-23, 19-25
Setul IV: 3-1, 7-4, 11-7, 17-12, 19-14, 22-21, 25-22
Setul V: 0-3, 4-4, 4-6, 7-7, 10-9, 10-11, 12-13, 15-13
Rezultatele etapei a treia din Divizia A1
CSM Bucuresti - CVM Tomis Constanta 1-3 (19:25, 25:23, 23:25, 16:25)
SCMU Craiova - CSVM Zalau: 2-3 (19:25, 25:22, 25:23, 22:25, 13:15)
Stiinta Explorari Baia Mare - Unirea Dej: 3-2 (28:26, 22:25, 19:25, 25:22, 15:13)
Arcada Galati - Banatul Caransebes: 2-3 (25-21, 29-31, 19-25, 25-20, 9-15)
Phoenix Simleul Silvaniei - VCM LPS Piatra Neamt: 0-3 (22:25, 20:25, 22:25)
Dinamo Bucuresti - Steaua Bucuresti (duminica, ora 17.00, Digi 2)
1. Tomis Constanta - 9p (9-1) - 3
2. CSVM Zalau - 8p (9-3) - 3
3. SCMU Craiova - 7p (8-3) - 3
4. Dinamo Bucuresti - 5p (6-2) - 2
5. CSM Bucuresti - 5p (7-5) - 3
6. Stiinta Explorari - 5p (6-6) - 3
7. VCM Piatra Neamt - 4p (6-6) - 3
8. CS Caransebes - 4p (7-8) - 3
9. Phoenix Simleu - 2p (3-8) - 3
10. Arcada Galati - 1p (3-9) - 3
11. Unirea Dej - 1p (2-9) - 3
12. Steaua Bucuresti - 0p (0-6) - 2
Etapa viitoare: Zalau - Caransebes; Tomis - Arcada; Piatra Neamt - CSM Bucuresti; Unirea Dej - Phoenix; Steaua - Stiinta Explorari; Craiova - Dinamo.
HANDBAL. Liga Campionilor: Metz Handball - HCM Baia Mare: 34-24 (13-10)
O multime de oameni m-au intrebat sâmbata ce cred despre meciul dintre Metz si HCM Baia Mare, daca echipa noastra poate câstiga. Am spus ca ambele echipe pot câstiga, ca e important sa facem cât mai putine greseli si ca avem sansa noastra. Nici picurat cu ceara nu credeam ca vom pierde la 10 goluri diferenta si ca vom face un joc atât de slab. Cele 7 minute bune din prima repriza sunt mai degraba de trecut la capitolul “caderi Metz”.
Nu cu foarte multa vreme inainte spuneam ca portarii echipei noastre sunt in vizibila scadere de forma. Asa s-a vazut si la meciul de la Metz. Apoi, am avut mari probleme pe inter dreapta, Georgievska si Davidenko aratandu-ne de ce ne pare atat de rau de accidentarea Melinda Geiger. Rusoaica insa ne-a parut mai matura si mai eficienta, chiar daca a inceput cu doua mingi pierdute aiurea. Am mai “plâns” si pe centru, unde Luciana Marin, atât cât a jucat, n-a fost eficienta. Iar lipsa Laurei Oltean se va simti si in continuare. Sunt prea multe schimbarile pe care le fac antrenorii echipei noastre. La un moment dat eram in cinci si am asteptat o gramada pâna a venit si a cincea de pe banca, intrând imediat in amenintare de pasiv. Se simte lipsa unor interi TOP CLASS. Acestia nu sunt insa foarte greu de cumparat si extrem de scumpi.
Meciul acesta, cu 10 goluri diferenta, si cu jocul slab practicat ar trebui sa fie un mare semnal de alarma. Nu poti incasa un vapor de bani de la niste cetateni care abia au ce pune pe masa si tu sa nu oferi mare lucru.
Jocul a inceput cu ambele echipe prudente si „fricoase”, ratându-se primele patru atacuri. Primul gol vine de la Luciano, dupa care Do Nascimento rateaza un 7m. Gros inscrie, o face apoi si Baudoin pe faza a doua: 3-0 (6). Primul gol al HCM-ului vine de la Do Nascimento, din 7m. Eliza nimereste bara, apoi Gros inscrie pentru 4-1. A treia bara vine de la Marin, ne aparam mai atent, iar Eliza si Georgievska fac 4-3 (11). Do Nascimento rateaza si un al doilea 7m, mai face si macedoneanca o fortare si scorul ajunge la 9-4 (19). Buceschi cere time-out, schimba in atac si baga doi pivoti, sa tina mai jos apararea gazdelor. Arunca Marin in blocaj, apoi Ardean rateaza un contraatac, iar apoi inscrie Do Nascimento si Baudouin: 10-5 (21). Vin si cele sapte minute de glorie pentru Baia Mare, care pâna in acest moment avea 23% eficienta. Ne aparam foarte bine, golurile vin si ele si vedem pentru prima oara in vrie pe Metz. Din pacate si singura data. Se face 10-9 si avem ocazia chiar sa egalam, dar Eliza se grabeste si arunca pe lânga poarta din extrema. Kamto Njitam si Ardean duc scorul la 11-10, dupa care Marin este eliminata si luam doua goluri pe final, pe greseli individuale: 13-10 la pauza.
Foarte slab incepem dupa pauza, cu un pozitional penibil timp de cinci minute, in care n-am marcat niciodata, dar am primit patru goluri: 17-10 (35). Nu reusim sa revenim, ba mai mult, Metz mai ridica putin diferenta: 20-12 (39), 21-13 (42). Revenim din nou la sase goluri (22-16 in min. 45), dar nu pentru mult timp. Cu 10 minute inainte de final, Metz izbuteste pentru prima oara sa aiba 10 goluri: 27-17 (50). Se fac si 11 goluri de mai multe ori si meciul se termina cu 34-24, un scor extrem de greu digerabil pentru noi.
Metz Handball - HCM Baia Mare: 34-24 (13-10)
Lez Arenes Metz; spectatori 4198
Arbitri: evgheni Zotin - Nikolai Volodkov (Rusia). Delegat EHF: Berndt Dugall (Germania)
Aruncari de la 7m: 5-6 (transformate: 4-4; au ratat: Baudouin / Do Nascimento 2)
Metz: Laura Glauser (12 interventii, a aparat un 7m), Gervaise Pierson, Deborah Daungueuger - Ana Gros 7/8, Paule Baudouin 6/10 (4 din 7m), Jurswailly Luciano 5/6, Nina Kamto Njitam 4/6, Yvette Broch 3/3, Laura Flippes 2/2, Lara Gonzales Ortega 2/4, Grace Zaadi Deuna 2/4, Tamara Horacek 1/3, Kristina Liscevic 1/3, Claudine Mendy 1/3, Ekaterina Andriushina 0/2, Deborah Kpodar 0/1. Antrenor: Jeremy Roussel
Baia Mare: Barbara Arenhart (3 interventii, a aparat un 7m), Paula Ungureanu (2 interventii) - Eliza Buceschi 5/11 (3 din 7m), Ekaterina Davidenko 5/6, Valentina Ardean Elisei 4/9, Alexandra Do Nascimento 3/6 (unul din 7m), Timea Tatar 2/2, Camilla Herrem 2/2, Elena Georgievska 1/4, Anastasia Lobach 1/1, Adriana Nechita 1/2, Ksenia Makeeva 0/3, Luciana Marin 0/4, Gabriella Szucs, Bianca Tiron. Antrenori: Costica Buceschi si Magda Kovacs
Grupa D, Liga Campionilor: HCM Baia Mare - MKS Selgros Lublin: 30-25; Larvik HK - Metz Handball: 25-20; Lublin - Larvik: 23-28; Metz - Baia Mare: 34-24
Clasament: 1. Larvik - 4p (53-43); 2. Metz - 2p (54-49); 3. Baia Mare - 2p (54-59); 4. Lublin - 0p (48-58)
Urmeaza: Baia Mare - Larvik (vineri, 31 octombrie, ora 19.00); Lublin - Metz (duminica, 2 noiembrie, 19.00)
Fotbal. Liga 2. Etapa 10 - Rezultatele si clasamentul
Au mai ramas doar doua etape de disputat din turul editiei de campionat 2014-2015 a Ligii 2. Dar pauza de iarna se va lua de abia dupa primul weekend al lunii decembrie, atunci când se va disputa runda cu numarul 16, in contextul în care conditiile meteorologice o vor permite.
Seria I. Etapa 10
Academica Arges - SC Bacau: 2-1 (1-0); Puscas (5), S. Chitu (81) / Lozneanu (72)
Farul Constanta - CS Balotesti: 2-0 (2-0); Ivanica (19), Szalkai (36)
FCM Dorohoi - Sageata Navodari: 0-2 (0-2); Deletic (5, 32)
Gloria Buzau - Unirea Slobozia: 1-0 (0-0) Raduca (70 - 11m)
CF Braila - ACS Berceni: 3-0 (1-0); Ivan (34), Frunza (60), Puscasu (90)
FC Voluntari - Rapid CFR Suceava (amanat pentru duminica, ora 11.00)
1. Academica Arges - 23p (19-8) - 10
2. FC Voluntari - 21p (23-6) - 9
3. Sageata Navodari - 20p (12-9) - 10
4. Gloria Buzau - 16p (12-15) - 10
5. Club Fotbal Braila - 15p (13-12) - 10
6. Rapid Suceava - 14p (15-10) - 9
7. Farul Constanta - 11p (13-14) - 10
8. Unirea Slobozia - 10p (12-12) - 10
9. ACS Berceni - 10p (15-20) - 10
10. SC Bacau - 8p (10-12) - 10
11. FCM Dorohoi - 7p (10-26) - 10
12. CS Balotesti - 5p (10-20) - 10
Etapa viitoare (1 noiembrie): Sageata - Braila; Balotesti - Dorohoi; Slobozia - Farul; Bacau - Voluntari; Berceni - Academica; Suceava - Buzau.
Seria a II-a. Etapa 10
Poiana Câmpina - CS Mioveni: 3-1 (2-0); Antohi (9), Munteanu (25, 51 - 11m) / Galan (60)
FC Caransebes - Metalul Resita: 1-3 (1-1); Ologu (6) / Feher (36 - 11m, 81), Vasile (89)
Unirea Târlungeni - FC Bihor: 1-0 (0-0); L. Nicolae (67)
Soimii Pâncota - Poli Timisoara: 0-1 (0-1); Henrique (38)
FC Olt Slatina - Olimpia Satu Mare: 2-1 (0-0); Leucuta (50), V. Gheorghe (76) / Morariu (51 - autogol)
1. Metalul Resita - 23p (15-8) - 10
2. Poli Timisoara - 21p (15-4) - 9
3. Poiana Câmpina - 15p (14-11) - 9
4. Unirea Târlungeni - 14p (8-7) - 9
5. CS Mioveni - 14p (6-6) - 9
6. CSM Rm. Vâlcea - 12p (6-4) - 9
7. FC Olt Slatina - 11p (9-7) - 9
8. Soimii Pâncota - 7p (11-13) - 9
9. Olimpia Satu Mare - 7p (6-12) - 9
10. FC Caransebes - 6p (6-16) - 9
11. FC Bihor Oradea - 4p (4-12) - 9
Etapa viitoare (1 noiembrie): Mioveni - Pâncota; Râmnicu Vâlcea - Câmpina; FC Bihor - Caransebes; Satu Mare - Târlungeni; Timisoara - FC Olt. Resita va sta.
Am vazut deja al doilea meci al echipelor Larvik si MKS Lublin in Champions League. Si inca o data pot spune ca MKS nu este deloc o echipa de doi bani. Mai mult, daca nu-ti vezi de treaba, te bate de nu te vezi. Larvik a muncit foarte mult pentru cele doua puncte. Si a avut atu-ul unei banci incomparabil mai buna decat cea a polonezelor. Scorul (23-28) este mincinos, diferenta fiind facuta abia in ultimele minute.
Jocul celor de la MKS nu a diferit mult fata de cel din Baia Mare. Un portar bun, o extrema stanga care are un contraatac minunat, un centru decent, un inter stanga care da la inceput goluri si dupa aceea vinde multe mingi. Mi-a placut pivotul, muncitor si eficient, dar cand a stat Larvik pe semicerc nu s-a mai vazut. Nu te impresioneaza Lublin, dar te bate clar daca nu stai in papuci bine.
Larvik nu sperie, asta e clar. O echipa superba, dat care nu sperie acum. Nora Mork, la cat e de mica, e super jucatoare, si in atac si in aparare. Wojtas incepe sa intre bine in jocul nordicelor. Poarta e departe de ceea ce aratau Leganger si Rantala. Destul de departe de adevar sunt si sotii (sotiile) Hammerseng Edin. Partea dreapta de atac mi se pare cea mai periculoasa. Sincer, chiar cred ca Baia Mare poate bate acasa pe Larvik. De fapt, in afara de Gyor, Buducnost si Vardar (dar ai aici e de discutat), Baia Mare poate bate acasa pe oricine.
Repet, desi imi doresc, nu cred ca Baia Mare poate ajunge anul acesta in Final Four. Nu cred nici macar ca putem bate la Metz, desi imi doresc foarte mult si asta. Mi-e frica de meciul de la Metz pentru ca HCM are un singur centru de meserie, care nici acela nu este cu sanatatea la 100%. Tot ce a pregatit Costica pana acum trebuie sa se vada. Mai ales apararea. Ca de acolo s-a inceput. Mizez si pe poarta, si pe contraatac, si pe desteptaciune.
HAI HCM!
Publicat de mircea la 10:13 2 comentarii:
Timisoara n-are vize pe carnet, Baia Mare e de vina.
Daca au fost rupte niste foi din carnete, normal, din Baia Mare e vinovatul.
CSM Bucuresti n-are ecusoane, Baia Mare e de vina...
Se da meci pierdut bucurestencelor, sigur de la Baia Mare e problema
In ambele cazuri, oficialii cluburilor din Timisoara si din Bucuresti au declarat ca au anuntat Politia. In niciunul dintre aceste cazuri nu am auzit rezultatul anchetei politienesti.
Echipa bucuresteana a acuzat furtul ecusoanelor de catre persoane apropiate de echipa craioveana - considerata de bucuresteni drept aflata în sfera de influenta a rivalei HCM Baia Mare, depunând chiar si plângere la Politie. Din 14 septembrie, niciun rezultat.
Anul trecut, Baia Mare a jucat la Turda, a facut egal si a pierdut 10-0 pentru ca un jucator n-a avut drept de joc (viza de sedere, din astea). Cei de la Turda nu stiau nimic, dar ai mei “s-au interesat” daca este in zona vreun punct de obtinere a vizei. Au intrebat pe “cine trebuie”, acel om s-a sesizat, a facut contestatie si a castigat partida.
Sezonul trecut, HCM Baia Mare a castigat meciul de la Craiova pentru ca fetele de acolo nu aveau viza medicala pe carnete (era expirata de o zi).
Anul acesta, Suceava pierde 10-0 cu Dinamo pentru ca nu a fost ambulanta la sala.
In niciunul dintre cazuri nu a fost respectat pe deplin regulamentul. Si nu Baia Mare este de vina.
CSM Bucuresti are trupa buna si vrea titlul. Baia Mare vrea titlul si are trupa buna. Brasov este la randul ei o trupa buna si vrea titlul. Nu atat de vocal precum vrea Baia Mare si Bucuresti, dar il vrea. Mie imi convine, vaz meciuri de buna calitate. Probabil se va reveni la rezultatul de pe teren la meciul dintre Bucuresti si Craiova. Nu ma intereseaza mai deloc. Meciurile adevarate vor fi in play-off. Adevarate sunt si cele de acum, dar maxima importanta vor avea cele din play-off.
Publicat de mircea la 00:40 Niciun comentariu:
Publicat de mircea la 23:00 3 comentarii:

References: CSM 
 CSM 
 CSM 
 CSM 

CSM 

CSM